Source: http://docplayer.cz/31343477-Zakladna-skola-v-giraltovciach-budovatelska-164-4-giraltovce-smernica-c-3-2015.html
Timestamp: 2018-12-19 02:38:56+00:00

Document:
Základná škola v Giraltovciach, Budovateľská 164/4, Giraltovce. Smernica č.3/ PDF
Download "Základná škola v Giraltovciach, Budovateľská 164/4, Giraltovce. Smernica č.3/2015"
1 Základná škola v Giraltovciach, Budovateľská 164/4, Giraltovce Smernica č.3/2015 o tvorbe a čerpaní náhradného voľna, nadčasovej práce, čerpaní dovoleniek, lekárskych vyšetrení a povoľovaní pracovných ciest pedagogických a nepedagogických zamestnancov školy Druh a číslo predpisu: Základný vnútorný predpis č. 3/2015 Oblasť platnosti: Predpis je záväzný pre všetkých zamestnancov ZŠ v Giraltovciach, Budovateľská 164/4, Giraltovce Počet strán: 12 Vzťah k už vydaným vnútorným predpisom: Táto vnútorná smernica upravuje a dopĺňa Pracovný poriadok školy zo dňa :
2 Čl. 1 Základné ustanovenia Smernica je doplnkom k pracovnému poriadku pre zamestnancov Základnej školy v Giraltovciach. Zamestnanci, pre ktorých platí táto smernica, sú všetci zamestnanci ZŠ v Giraltovciach. Čl. 2 Tvorba náhradného voľna Náhradné voľno /ďalej len NV/ sa tvorí prácou nadčas. Za prácu nadčas sa považuje práca vykonaná nad stanovený týždenný pracovný čas podľa Zákonníka práce, t.j. 37,5 hodiny týždenne u pedagogických a nepedagogických zamestnancov základnej školy Práca nadčas je vykonaná zamestnancom na príkaz riaditeľa školy alebo s jeho súhlasom výlučne počas zastupovania, počas rekonštrukčných prác na budove školy a počas školských akcií: počas celoškolských aktivít pre deti organizovaných po 15:30 hod., alebo počas víkendu (kultúrne programy, karneval, športové podujatia, tvorivé dielne, exkurzie, výlety...) v rozsahu počtu hodín strávených priamou prácou, resp. dozorom nad deťmi po 15:30 hod. O vykonaní práce nadčas /o realizovaných akciách, školeniach a pod./ je nutné informovať riaditeľa školy vopred / aspoň 2 dni pred uskutočnením akcie/. Za prácu nadčas sa nepovažuje práca, ktorú riaditeľ školy nenariadil ani ju neschválil. Práca nadčas u nepedagogických zamestnancov sa tvorí v prípade výnimočných situácií (pri rekonštrukčných prácach na budove školy...). Zastupovanie za neprítomného pedagogického zamestnanca sa bude považovať za prácu nadčas so súhlasom riaditeľa školy: a) zastupovaním v ZŠ 1 zastupovaná hodina= 1 hodina nadčas, b) učiteľka ZŠ za zastupovanie v ŠKD: 1 zastupovaná hodina t.j. 60 min. = 1 hodina nadčasovej práce,
3 c) vychovávateľka v ŠKD za zastupovanie v ZŠ: 1 zastupovaná hodina = 60 minút nadčas, d) počas školy v prírode sa tvorí v rozsahu 4 hod. za jednu noc, e) počas spania v škole sa tvorí v rozsahu 4 hod. za noc. V triede počas zastupovania neprítomného zamestnanca sa podľa pokynov riaditeľa školy v prípade potreby a vyhovujúcich podmienok budú spájať 2 triedy v ZŠ, aby práca nadčas nevznikla. Hodiny vykazované ako nadčasové nad rámec svojho úväzku sa budú preplácať len na základe povolenia riaditeľa školy v závislosti výšky ušetrených rozpočtových zdrojov. Výlety a exkurzie sa budú organizovať tak, aby sa žiaci spolu s pedagogickým dozorom vrátili z výletu, alebo exkurzie do 15:30 hod., aby sa nevykazovala nadčasová práca. Čl. 3 Evidencia tvorby a čerpania NV Prehľad tvorby a čerpania NV si vedie každý pedagogický zamestnanec samostatne na tlačive, ktoré je v Prílohe č. 1 tejto smernice. Tvorbu a čerpanie NV schvaľuje riaditeľ školy svojím podpisom pre pedagogických zamestnancov ZŠ a pre nepedagogických zamestnancov ZŠ schvaľuje tvorbu a čerpanie NV zástupca pre technické a ekonomické záležitosti ZŠ. Zamestnanec napíše žiadosť o čerpanie NV, ktorú odovzdá zástupcovi riaditeľovi školy. V žiadosti o čerpanie NV uvedie dni, kedy bude NV čerpať a počet hodín čerpania NV. Celkovú evidenciu o vytvorenom a vyčerpanom NV vedie zástupca pre ZŠ za svoj útvar. Každý pedagogický zamestnanec zastupujúci neprítomného pedagogického zamestnanca na vyučovaní ZŠ zapíše svoje zastupovanie do knihy zastupovania hneď v ten deň a vypíše zastupovací lístok, ktorý je v Prílohe č.2
4 Čl. 4 Čerpanie náhradného voľna Zamestnanci podľa Čl. 1 majú právo čerpať náhradné voľno v súlade s príslušnými ustanoveniami Zákonníka práce, len po predchádzajúcom písomnom súhlase podľa nasledujúcich odsekov tohto článku. Udelením písomného súhlasu sa rozumie podpísanie žiadosti čerpania náhradného voľna. Náhradné voľno za prácu vykonanú nadčas priznáva riaditeľ školy po predložení žiadosti čerpania náhradného voľna zamestnancom školy. Náhradné voľno nie je možné čerpať vopred t.j. za prácu ešte nevykonanú. Žiadosť o čerpanie NV musí byť podaná a schválená minimálne 2 dni vopred, aby bolo možné zabezpečiť plynulý chod rozvrhu. Žiadosť o čerpanie NV sa vyhotovuje výlučne písomnou formou. Nie je možné dodatočne si žiadať o čerpanie NV. Nadriadený môže nariadiť čerpanie NV svojmu podriadenému nanajvýš jedenkrát mesačne v rozsahu jeden deň. Ak učiteľ pripojí do svojej triedy k svojmu rozvrhu žiakov z inej triedy, nevzniká mu nárok na vytvorenie NV. Náhradné voľno je zamestnanec povinný vyčerpať najneskôr do konca troch kalendárnych mesiacov. Ak zamestnanec nestihne do troch mesiacov náhradné voľno vyčerpať, predkladá riaditeľovi školy žiadosť o predĺženie lehoty čerpania náhradného voľna o ďalšie tri mesiace. Náhradné voľno je možné čerpať: - v čase vedľajších prázdnin /jesenné, vianočné, polročné, jarné, veľkonočné/, - v pracovnom čase zo závažných dôvodov - v prípade čerpania NV počas školského roku a školského vyučovania sa NV čerpá v rozsahu počtu hodín úväzku v daný deň rozvrhu, - v ŠKD pri čerpaní náhradného voľna v pracovnom čase čerpá vychovávateľka toľko hodín, koľko v ten deň má mať výchovnej činnosti. Počas vedľajších prázdnin sa čerpá najskôr NV a potom sa začne čerpať dovolenka
5 Čerpanie NV je v maximálnom rozsahu 30 hodín mesačne. Pri čerpaní NV počas školského vyučovania sa uprednostňujú dni s nižším denným úväzkom, aby sa nepodporovala tvorba NV. Pri čerpaní NV v deň, kedy učiteľ vykonáva dozor nad deťmi počas prestávok alebo obeda si tento dozor vymení po dohode s iným vyučujúcim a nahlási túto výmenu nadriadenému útvaru Čl. 5 Čerpanie dovolenky Zamestnanci podľa Čl. 1 majú právo čerpať dovolenku v súlade s príslušnými ustanoveniami Zákonníka práce, len po predchádzajúcom písomnom súhlase podľa nasledujúcich odsekov tohto článku. Udelením písomného súhlasu sa rozumie podpísanie dovolenkového lístka riaditeľom školy. Zamestnanci predkladajú na podpis dovolenkové lístky na čerpanie dovoleniek riaditeľovi školy najneskôr 2 dni pred nástupom na dovolenku V pláne čerpania dovoleniek sa zabezpečí, aby pedagogickí zamestnanci školy v čase letných prázdnin čerpali prevažnú časť dovolenky v tomto čase. Dovolenku čerpanú počas letných prázdnin nie je možné prerušiť čerpaním lekárskeho voľna. Dovolenku môže prerušiť len nástup do zamestnania. Čl. 6 Čerpanie Lekárskeho voľna - PN,OČR Každý zamestnanec školy má nárok čerpať príslušný počet dní na lekárske vyšetrenie podľa príslušných ustanovení novelizovaného Zákonníka práce, platného od 1. marca Pedagogickí zamestnanci sa na lekárske vyšetrenie objednávajú, pokiaľ je to možné v čase mimo svojho vyučovania. O lekárskom vyšetrení informuje každý zamestnanec svojho priameho nadriadeného najneskôr 2 pracovné dni pred vyšetrením, aby bolo možné včas zabezpečiť zastupovanie a výchovno-vzdelávací proces
6 Čl. 7 Pracovná cesta Zamestnanci ZŠ v Giraltovciach môžu ísť na služobnú /pracovnú/ cestu v súlade s príslušnými ustanoveniami Zákonníka práce, len po predchádzajúcom súhlase riaditeľa školy. Udelením písomného súhlasu sa rozumie podpísanie cestovného príkazu. Zamestnanci predkladajú na podpis cestovné príkazy na vyslanie na tuzemskú alebo zahraničnú pracovnú cestu najneskôr 3 dni pred odchodom na pracovnú cestu. Vyplácanie cestovných náhrad zamestnancom sa poskytuje podľa platnej Smernice o poskytovaní cestovných náhrad zamestnancom vypracovanej v zmysle zákona č.283/2002 Z.z. o cestovných náhradách. Pracovnou cestou sa rozumie účasť na školeniach, seminároch, metodických združeniach, športových súťažiach, olympiádach a exkurziách, ktoré priamo súvisia s výchovno- vzdelávacím procesom. Ak sa zamestnanec ZŠ zúčastní pracovnej cesty, ktorú schválil riaditeľ školy, je povinný najneskôr deň pred nástupom na pracovnú cestu vypísať cestovný príkaz a po skončení pracovnej cesty predložiť vyúčtovanie. Čl. 8 Záverečné ustanovenia Táto smernica je vydaná riaditeľom školy na dobu neurčitú s účinnosťou od Táto smernica bola prerokovaná na zasadaní pedagogickej rady dňa Táto smernica je platná pre všetkých zamestnancov ZŠ v Giraltovciach Vedúci zamestnanci ZŠ v Giraltovciach sú povinní oboznámiť všetkých svojich podriadených zamestnancov s obsahom smernice. Zmeny smernice môže iniciovať každý člen vedenia školy, resp. každý zamestnanec prostredníctvom svojho nadriadeného. Zmeny schvaľuje vedenie školy. Táto smernica je vyhotovená v 3 exemplároch, ktoré sú umiestnené v zborovniach školy a v školskej kuchyni.
7 Podpisové vzory na dovolenkové lístky a cestovné príkazy pre všetkých zamestnancov ZŠ v Giraltovciach P.č Meno a priezvisko vedúceho zamestnanca Úsek Vzorový podpis 1. Mgr. Marek Marcinek riaditeľ školy 2. Mgr. Mária Štefaníková zástupca ZŠ 3. Ing. Andrej Spišák zástupca ZŠ - ekonóm V prípade neprítomnosti riaditeľa školy, podpisujú dovolenkové lístky, cestovné príkazy zodpovední vedúci zamestnanci / viď tabuľka podpisových vzorov/
8 Podpisové vzory všetkých zamestnancov ZŠ v Giraltovciach P.č. Meno a priezvisko zamestnanca Vzorový podpis
10 Príloha č.1 Tvorba a čerpanie náhradného voľna Meno:... Pribúda Ubúda Dátum Za čo + koľko Dátum -koľko Schválil Dátum
11 Príloha č.2 Zastupovací lístok Dátum:... Chýbajúci:... Zastupujúci:... Predmet:..., Trieda:..., Hodina:... Platené: Neplatené: Téma:... Štruktúra hodiny: podpis
12 Príloha č.3 Žiadosť o čerpanie náhradného voľna Meno:... Dátum čerpania NV:... Počet čerpaných hodín NV:... Rozpis vyučovacích hodín:

References: Čl. 1
 Čl. 2
 Čl. 3
 Čl. 4
 Čl. 1
 Čl. 5
 Čl. 1
 Čl. 6
 Čl. 7
 Čl. 8